No 1967/2006.
 (10)
 Налице са специфични географски ограничения, обусловени от малката ширина на континенталния шелф.
 (11)
 Риболовът с брегови грибове се извършва от брега в плитки води и е насочен към различни видове. Естеството на този вид риболов не позволява той да се извършва с други риболовни уреди, тъй като няма други регламентирани уреди, позволяващи улова на целевите видове.
 (12)
 Дерогацията, предоставена с Регламент за изпълнение (ЕС) 2015/1421 на Комисията, се отнася за ограничен брой от 23 кораба. Удължаването на дерогацията, поискано от Франция, се отнася само за 20 кораба.
 (13)
 С приетия от Франция план за управление се гарантира, че риболовното усилие няма да се увеличи в бъдеще, тъй като разрешения за риболов ще бъдат издадени само на посочените 20 кораба с общо усилие от 1 386 дни, които вече разполагат с разрешения от Франция за извършване на риболов. Наред с това Франция ограничи максималното усилие, разрешено за всеки уред.
 (14)
 Планът за управление следва да даде възможност за намаляване на флота с течение на времето, тъй като разрешенията за риболов са свързани с корабите и се отнемат автоматично, когато кораб, притежаващ разрешение, бъде заменен.
 (15)
 Искането обхваща кораби, извършвали съответния риболов в продължение на повече от пет години.
 (16)
 Посочените кораби са включени в списък, съобщен на Комисията съгласно изискванията на член 13, параграф 9 от Регламент (ЕО) No 1967/2006.
 (17)
 Засегнатите риболовни дейности отговарят на изискванията по член 4 от Регламент (ЕО) No 1967/2006, тъй като френският план за управление изрично забранява риболова над защитени местообитания.
 (18)
 Изискванията по член 8, параграф 1, буква з) от Регламент (ЕО) No 1967/2006 не са приложими, тъй като се отнасят за траулери.
 (19)
 Що се отнася до изискването за изпълнение на член 9, параграф 5 за установяване на минималния размер на окото на мрежата, Комисията отбелязва, че тъй като засегнатите риболовни дейности имат висока степен на избирателност, оказват незначително въздействие върху морската среда и не се извършват над защитени местообитания, в съответствие с член 9, параграф 7 от Регламент (ЕО) No 1967/2006 в плана за управление на Франция е била разрешена дерогация от посочените разпоредби.
 (20)
 Засегнатите риболовни дейности отговарят на изискванията за риболовен дневник, определени в член 14 от Регламент (ЕО) No 1224/2009 на Съвета.
 (21)
 Засегнатите риболовни дейности не възпрепятстват дейностите на корабите, които използват риболовни уреди, различни от тралове, грибове или сходни теглени мрежи.
 (22)
 Използването на брегови грибове е регламентирано във френския план за управление, за да се гарантира, че уловът на видове, посочени в приложение III към Регламент (ЕО) No 1967/2006, е минимален.
 (23)
 Бреговите грибове не са предназначени за улов на главоноги.
 (24)
 В съответствие с член 15, параграф 3 от Регламент (ЕО) No 1967/2006 френският план за управление включва дерогации от минималния размер на морските организми по отношение на дребната сардина, която се разтоварва на сушата за консумация от човека и е обект на регламентираните в плана риболовни дейности.
 (25)
 НТИКР прецени, че заедно с минималното разстояние от брега или минималната дълбочина следва да бъде поискана и дерогация от минималния размер на окото.